Academia Stanislai
Academia Stanislai est eruditorum societas, die 28 Decembris 1750 a Stanislao I, rege Poloniae, duce Lotharingiae et Barri, condita et Societas Regia Nanceiana Scientiarum et Litterarum (Francogallice Société royale des sciences et belles-lettres de Nancy) nominata. Cuius socii in pristino collegio Societatis Iesu sedent, ubi Universitas Nanceiensis collacata est, quoad illa per Revolutionem Gallicam anno 1793 deleta est, deinde ubi Bibliotheca municipalis Nanceiana nunc recepta est. Imprimis socii hoc consilium habent, ut omnium ingenii, morum uel animi virtutum incremento splendorique faveant. Itaque non solum quotannis Monumenta Academiae Stanislai (Francogallice Mémoires de l’Académie de Stanislas) edi, sed etiam mense Januarii multa praemia dari solent.